<classify> Akizungumza na radio moja nchini Mtendaji Mkuu wa Azam, Saad Kawemba alisema watashiriki michuano hiyo kama sehemu ya maandalizi ya msimu mpya wa Ligi Kuu Tanzania Bara.Alisema kikosi ambacho kitashiriki michuano hiyo kitakuwa na sura mpya za wachezaji vijana ambao hawamo kwenye timu ya taifa, ili kutoa fursa kwao kuonyesha uwezo wao.Tutawapumzisha wachezaji ambao wamekuwa wakicheza timu ya taifa wapate mapumziko, lakini pia, tunataka kuwapa nafasi wale ambao wamepumzika tukichanganya na vijana wetu,alisema.Alisema wachezaji wao tegemeo hawatacheza kwenye michuano hiyo, kwani watakuwa wakijiandaa na ligi. Kawemba alisema kikosi kizima kitaelekeza nguvu kwenye ligi kwani wamedhamiria kufanya vizuri msimu huu.Alisema kikosi kinaendelea na mazoezi chini ya Kocha Stewart Hall ambaye amekuwa akiwaangalia vijana ambao wataweza kusimama imara kwa ajili ya michuano hiyo.Wachezaji walioko timu ya Taifa ni Mudathir Yahya, Frank Domayo, John Bocco, Ame Ally na Mwadini Ally.Aidha, wachezaji watatu wa kimataifa ambao pia huenda wasiwepo katika kikosi hicho ni Kipre Tchetche, Michael Bolou na Paschal Wawa na wanatarajiwa kuungana na mazoezi ya wenzao mwezi ujao.  <topic>: MICHEZO 